《乙卯仲春丁奠毕作王颂一首呈承祭之王颂曰》
宋代·赵汝腾

於穆素王，天纵将圣。
小用于鲁，振挈纲领。
莱兵面却，齐人退听。
三都隳奸，两观锄佞。
市无饰贾，朝无乱政。
少壮悉逊，道涂不竞。
曲阜大治，诸侯交儆。
女乐间之，可以出迸。
俟膰不至，于卫之境。
留不暖席，去复俄顷。
秘围于匡，幸释以甯。
归主蘧瑗，耻居次乘。
彷徨过宋，流离在郑。
{左鬼右隹}恶羽礼，木不留影。
立郭东门，累然谁省。
在陈徘徊，弗授寸柄。
河水洋洋，不渡者命。
蒲盟止兵，蔡惧设穽。
楚尼书社，彼哉谗胜。
辙环靡归，不容何病。
十有四年，鲁复来聘。
亦莫果用，六经是订。
易系礼编，诗删书定。
私淑三千，弦歌雩咏。
维持太极，与天地并。
贤於尧舜，功用之盛。
专飨南面，此感彼应。
笾豆牲牢，庭燎辉映。
万有千载，垂于祀令。
承祭儒绅，孰取不敬。
何以事之，存心养性。

作者简介：赵汝腾（？－1261年），字茂实，号庸斋。居福州（今属福建）。生年不详，卒于宋理宗景定二年。宝庆二年，（公元一二二六年）第进士。历迁籍田令。如试职馆，授秘书省正字。累官礼部尚书，兼给事中。入奏前后奸谀兴利之臣，很是切直。后官终翰林学士承旨。汝腾着有庸斋集六卷，《四库总目》传于世。宋太宗八世孙，宝庆二年（1226年）进士。历官差主管礼、兵部架阁，迁籍田令。累官权工部尚书兼权中书舍人。不久被罢免。又用为礼部尚书兼给事中。拜翰林学士。晚年号紫霞翁，景定二年（1261年）卒。谥忠靖。着有《庸斋集》六卷。